मर्सिडीज अमेरिका में 1,36,000 कारें वापस लेगी  
प्रमुख कार निर्माता कम्पनी मर्सिडीज बेंज ने गति नियंत्रण में समस्या के कारण अपनी 1,36,000 एम क्लास एसयूवी कारे वापस मंगवाई हैं।
प्रमुख कार निर्माता कम्पनी मर्सिडीज बेंज ने गति नियंत्रण में समस्या के कारण अपनी 1,36,000 एम क्लास एसयूवी कारे वापस मंगवाई हैं।राष्ट्रीय राजमार्ग यातायात सुरक्षा प्रशासन के मुताबिक ऐसी शिकायतें मिली हैं कि जब चालक ब्रेक पैडल को दबाता है तो क्रूज नियंत्रण तुरंत काम नहीं करता। क्रूज नियंत्रण को गति नियंत्रण के रूप में जाना जाता है जो वाहन की गति को स्वत: नियंत्रित करता है।  कम्पनी वर्ष 2000-2002 मॉडल की एम-क्लास मर्सिडीज बेंज और 2000-2004 मॉडल के एएमजी वाहनों को वापस मंगाएगी। समाचार एजेंसी सिन्हुआ के मुताबिक राजमार्ग यातायात सुरक्षा प्रशासन के पास कई लोगों ने इस मामले में शिकायत की थी जिसके बाद कम्पनी को वाहनों को वापस लेना पड़ा है।